En bil kom kørende forbi en 13-årig dreng på knallert, som umiddelbart efter mistede livet, da en anden bil påkørte ham. Hun/han kom kørende ned ad Understedvejmod Frederikshavn lige inden ulykken indtraf 21.23. Bilisten svingede til højre ned ad Haldbjergvej, oplyser kriminalassistent Karsten Toft til P4 Nordjylland. Og bilisten, som altså ikke dræbte drengen, men som måske kan have set ham, vil politiet meget gerne have fat i. - Bilisten er interessant, for han eller hun har overhalet den 13-årige dreng og kan forhåbentlig fortælle os om drengen trak sin knallert, om han havde lys på osv, siger Karsten Toft til P4 Nordjylland. - Han hører bare et bump. Han ser ingenting. Det kunne jo tyde på, at der ikke var lys på drengens knallert, men det vil vi gerne have vidner til at af- eller bekræfte, forklarer Karsten Toft til P4 Nordjylland.

Referat:
Politiet i Frederikshavn efterlyser en bilist, der måske kan hjælpe med at opklare en dødsulykke fredag aften.